## UREDBA O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA POLJOPRIVREDE

### NN 50/2014 (23.4.2014.), UREDBA O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA POLJOPRIVREDE

VLADA REPUBLIKE HRVATSKE

955

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 17. travnja 2014. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA POLJOPRIVREDE

Članak 1.

U Uredbi o unutarnjem ustrojstvu Ministarstva poljoprivrede (»Narodne novine«, br. 80/2013 i 16/2014), članak 221. mijenja se i glasi:

»Članak 221.

Uprava ribarstva usklađuje politiku ribarstva Republike Hrvatske sa Zajedničkom ribarstvenom politikom Europske unije i omogućava njenu provedbu i koordinaciju, što uključuje praćenje aktivnosti i pokazatelja u sektoru ribarstva, mjere upravljanja, planiranja i razvoja ribarstva, mjere strukturne politike i mjere tržišne politike financirane iz proračuna Europske unije i državnog proračuna Republike Hrvatske te mjere inspekcijskog nadzora i kontrole; upravlja EU fondovima u ribarstvu, prati njihovu provedbu te izrađuje strateški, programski i tehnički okvir za provedbu; aktivno sudjeluje u izradi Zajedničkog strateškog okvira za korištenje fondova Europske unije; odgovorna je za uspostavu sustava upravljanja i kontrole provedbe Operativnog programa za ribarstvo te uspostavu i koordinaciju Odbora za praćenje provedbe Operativnog programa za ribarstvo; provodi sve mjere iz Operativnog programa za ribarstvo u okviru svoje nadležnosti kao i pružanje tehničke pomoći, organizira informiranje javnosti o Operativnom programu za ribarstvo; predlaže, izvršava i prati izvršavanje zakona, propisa i drugih općih akata u području ribarstva; izravno je nadležna za provođenje zakona i drugih propisa iz područja upravljanja resursima mora i slatkih voda te upravljanja flotom, strukturnim i tržišnim mjerama te državnim potporama u ribarstvu; obavlja poslove po prenesenoj nadležnosti iz drugih zakona; priprema nacrte i stručne podloge za donošenje zakona i podzakonskih akata iz područja ribarstva i njihovo usklađivanje s propisima Europske unije; sudjeluje u radu nacionalnih i međunarodnih tijela u području ribarstva te izrađuje i priprema podloge i mišljenja za izradu stavova Republike Hrvatske po pitanjima iz njene nadležnosti u okviru međunarodnih organizacija u ribarstvu, Europskog Vijeća te komitoloških odbora; organizira i provodi odgovarajuće konzultacije sa zainteresiranim dionicima u procesu donošenja propisa na razini Europske unije u području ribarstva; provodi upravni i inspekcijski nadzor i rješava u upravnim i inspekcijskim stvarima u području ribarstva; planira, organizira i izvršava poslove ribarske inspekcije, nadzora i kontrole; prati i potiče razvoj gospodarske djelatnosti u ribarstvu; priprema i izrađuje izvješća, analize, prijedloge mjera i rješenja u ribarstvu; prikuplja i analizira dostavljene podatke o ribolovu i uzgoju, aktivnosti flote i gospodarskih subjekata u ribarstvu; analizira prikupljene podatke o ekonomici ribarstva, te priprema stručne podloge i predlaže potrebne mjere u ribarstvu; predlaže sadržaj i opseg programa prikupljanja podataka u ribarstvu koji uključuju ekološke, ekonomske i tehničke pokazatelje te koordinira njihovu provedbu; predlaže mjere unaprjeđenja ribarstva, očuvanja prirodnih resursa, ekološke ravnoteže i biološke raznolikosti; izdaje odgovarajuće dozvole za negospodarske i povlastice za gospodarske ribolovne aktivnosti; obavlja operativne poslove u svezi s naplatom naknada za obavljanje ribolova sukladno propisima; organizira i provodi ispite za provjeru stručne osposobljenosti u području ribarstva; priprema nacrte i stručne podloge za definiranje i provođenje strukturnih i tržišnih mjera u ribarstvu; obavlja zadaće upravljačkog tijela u smislu pravne stečevine Europske unije u području strukturnih i investicijskih fondova Europske unije namijenjenih ribarstvu; izrađuje odgovarajuće strateške podloge i dokumente te sudjeluje u radu tijela zaduženih za koordinaciju i izradu nacionalnih strateških dokumenata u okviru strateškog planiranja korištenja fondova Europske unije; predlaže i provodi mjere državne potpore; predlaže i provodi mjere uređenja tržišta ribom i proizvodima ribarstva te prikuplja podatke o količinama i cijenama proizvoda ribarstva plasiranim na tržište s ciljem pravovremenog donošenja odgovarajućih mjera; provodi proces priznavanja organizacija proizvođača i izravno je zadužena za komunikaciju s Europskom komisijom u svim pitanjima vezanim uz dostavu podataka iz područja ribarstva koje Republika Hrvatska dostavlja kao punopravna članica Europske unije; surađuje u izradi prijedloga međunarodnih sporazuma i ugovora te prati njihovu primjenu u okviru svoje nadležnosti; surađuje sa stručnim i znanstvenim ustanovama iz područja ribarstva te prati i koordinira u okviru ovlasti rada stručnih službi tijela državne i javne uprave; sudjeluje u izradi proračuna.

Za obavljanje poslova Uprave ribarstva ustrojavaju se:

13.1. Sektor za Ribarski monitoring centar, upravljanje flotom i prikupljanje podataka,

13.2. Sektor za upravljanje resursima i akvakulturu,

13.3. Sektor za upravljanje EU fondovima u ribarstvu,

13.4. Sektor ribarske inspekcije.«.

Članak 2.

Naslov iznad članka 222. i članak 222. mijenjaju se i glase:

»13.1. Sektor za ribarski monitoring centar, upravljanje flotom i prikupljanje podataka

članak 222.

Sektor za Ribarski monitoring centar, upravljanje flotom i prikupljanje podataka obavlja poslove iz područja praćenja ribolova i poslove vezane uz Geoinformacijski sustav ribarstva, vodi rad Ribarskog monitoring centra; obavlja poslove vezane uz upravljanje flotom; koordinira i objedinjava rad službi i odjela unutar svoga ustroja; prati stanje u području praćenja ribolova i ribarske statistike te priprema stručne podloge i predlaže potrebne državne mjere u okviru svoga djelokruga; usmjerava i daje inicijativu za rješavanje pojedinih pitanja i predlaže mjere unaprjeđenja ribarstva iz djelokruga ovoga Sektora; vodi ribarsku statistiku i ekonomsko prikupljanje podataka, izrađuje i provodi program prikupljanja podataka u ribarstvu, izrađuje zakonske i podzakonske propise i provodi postupak usklađenja hrvatskog zakonodavstva sa zakonodavstvom Europske unije; sudjeluje u izradi proračuna iz djelokruga Sektora; predlaže provođenje strukturnih mjera u okviru svoga djelokruga; obavlja i koordinira poslove međunarodne suradnje na razini Sektora koordinira poslove međunarodne suradnje iz djelokruga rada Sektora; obavlja i druge poslove u okviru svoga djelokruga.

Za obavljanje poslova Sektora za Ribarski monitoring centar, upravljanje flotom i prikupljanje podataka ustrojavaju se:

13.1.1. Služba za ribarsku statistiku i upravljanje flotom – Područna jedinica Šibenik,

13.1.2. Služba za Ribarski monitoring centar i program prikupljanja podataka.«.

Članak 3.

Iza članka 222. dodaju se članci 222.a, 222.b, 222.c, 222.d i naslovi iznad njih koji glase:

»13.1.1. Služba za ribarsku statistiku i upravljanje flotom – Područna jedinica Šibenik

Članak 222.a

Služba za ribarsku statistiku i upravljanje flotom – Područna jedinica Šibenik predlaže nacrte propisa i prati provedbu zakona i propisa i drugih općih akata u okviru svoje nadležnosti; prikuplja podatke o gospodarskom ribolovu, ribolovnim alatima, plovilima i opremi za ribolov koji se koriste za gospodarski i mali obalni ribolov, vodi sustav elektronskog izdavanja dozvola za rekreacijski i sportski ribolov; vrši analizu prikupljenih podataka o ribarstvu u okviru Službe temeljem čega predlaže način praćenja stanja bioloških bogatstava (monitoring) i mjere odgovornog i održivog gospodarenja živim bogatstvima mora u svom djelokrugu; sudjeluje u izradi prijedloga propisa iz područja upravljanja flotom i ribarskom statistikom, prikuplja, unosi obrađuje i analizira podatke u propisanim rokovima o svim kategorijama ribolova, iskrcaju, prekrcaju i prvoj prodaji riba i drugih vodenih organizama iz ulova i uzgoja, komunicira i razmjenjuje podatke s Europskom komisijom; sudjeluje u provođenju i izradi programa prikupljanja podataka iz svoga djelokruga; izrađuje i objedinjava program razvoja ribarstva i prati njegovu provedbu u svom djelokrugu; donosi i provodi mjere ulaska i izlaska iz ribarske flote (entry – exit shema); predlaže mjere za racionalno, odgovorno i održivo gospodarenje ribolovnim područjem u okviru svoga djelokruga; predlaže mjere za prilagodbu hrvatskog zakonodavstva u skladu s načelima Zajedničke ribarstvene politike Europske unije u okviru svoga djelokruga; koordinira suradnju s međunarodnim i regionalnim organizacijama, predlaže donošenje mjera i propisa za provedbu obvezujućih odredbi preuzetih članstvom u međunarodnim organizacijama; direktno surađuje s Državnim zavodom za statistiku i s drugim stručnim i znanstvenim institucijama, aktivno sudjeluje u radu stručnih tijela i godišnjih skupova međunarodnih organizacija; sudjeluje u pripremi međunarodnih sporazuma i protokola o suradnji na području ribarstva te vrši njihovo provođenje; potiče administrativnu i stručnu suradnju na području ribarstva s ministarstvima i institucijama drugih zemalja, obavlja i druge poslove u okviru svoga djelokruga.

Služba za ribarsku statistiku i upravljanje flotom – Područna jedinica Šibenik ima ispostave u Puli, Rijeci, Zadru, Splitu i Dubrovniku. U ispostavama se predviđaju samostalni izvršitelji.

13.1.2. Služba za Ribarski monitoring centar i program prikupljanja podataka

Članak 222.b

Služba za Ribarski monitoring centar i program prikupljanja podataka obavlja poslove iz područja praćenja ribolova i poslove vezane uz Geoinformacijski sustav ribarstva, vodi rad Ribarskog monitoring centra, obavlja poslove komunikacije s drugim međunarodnim tijelima i poslove razmjene podataka sukladno obvezama Republike Hrvatske, koordinira i objedinjava rad odjela unutar Službe; izrađuje zakonske i podzakonske propise i provodi postupak usklađenja hrvatskog zakonodavstva sa zakonodavstvom Europske unije; prikuplja podatke o ekonomskim i socijalnim segmentima ribarstva i izrađuje socioekonomske analize sektora ribarstva; prati stanje u području nadzora ribolova te priprema stručne podloge i predlaže potrebne državne mjere u okviru svoga djelokruga; usmjerava i daje inicijativu za rješavanje pojedinih pitanja i predlaže mjere unaprjeđenja ribarstva iz djelokruga ove Službe; vodi izradu i provedbu programa prikupljanja podataka, sudjeluje u izradi proračuna iz svoga djelokruga; koordinira poslove međunarodne suradnje iz djelokruga rada Službe; vodi izradu i održavanje Geoinformacijskog sustava ribarstva, komunicira i razmjenjuje podatke s drugim monitoring centrima i Europskom komisijom; obavlja i druge poslove u okviru svoga djelokruga.

Za obavljanje poslova Službe za Ribarski monitoring centar i program prikupljanja podataka ustrojavaju se:

13.1.2.1. Odjel za Ribarski monitoring centar,

13.1.2.2. Odjel za program prikupljanja podataka.

13.1.2.1. Odjel za Ribarski monitoring centar

Članak 222.c

Odjel za Ribarski monitoring centar vodi i održava operativni satelitski sustav nadzora i praćenja ribarskih plovila; prikuplja, pohranjuje, ažurira i obrađuje podatke o ribarskim plovilima i njihovim geografskim lokacijama dostavljene kroz uređaje za praćenje instalirane na plovilima; nadzire i prati ribarska plovila registrirana u Republici Hrvatskoj, plovila Europske unije i trećih zemalja; komunicira i razmjenjuje podatke s drugim monitoring centrima i Europskom komisijom; vodi izradu i održavanje informacijskog sustava u ribarstvu; osigurava njegovu zaštitu i sigurnost, koordinira održavanje hardvera i softvera informacijskog sustava ribarstva, osigurava preduvjete za razmjenu svih podataka s domaćim i međunarodnim institucijama, sudjeluje u izradi programa razvoja ribarstva; izrađuje podloge za donošenje mjera odgovornog i održivog gospodarenja morem u svom djelokrugu; izravno surađuje s ribarskom i drugom nadležnom inspekcijom; komunicira i razmjenjuje podatke s drugim monitoring centrima i Europskom komisijom; osigurava 24 satnu podršku korisnicima Geoinformacijskog sustava, vodi poslove u vezi s instalacijom i održavanjem sustava nadzora plovila (VMS), automatske identifikacije plovila (AIS) i elektronskog očevidnika, vodi i održava e-očevidnik aplikaciju, sukladno Zakonu o morskom ribarstvu; priprema stručne podloge za donošenje zakona i drugih propisa iz morskog ribarstva, obavlja i druge poslove u okviru svoga djelokruga.

13.1.2.2. Odjel za program prikupljanja podataka

Članak 222.d

Odjel za program prikupljanja podataka izrađuje i provodi program prikupljanja podataka sukladno legislativi Europske unije, prikuplja ekonomske podatke i transverzalne varijable u dijelu programa prikupljanja podataka, sudjeluje u izradi plana prikupljanja bioloških podataka i financijskih tablica vezano uz provedbu plana prikupljanja podataka, izrađuje i dostavlja Europskoj komisiji godišnje planove prikupljanja podataka, direktno surađuje sa znanstvenim i stručnim institucijama koje sudjeluje u provedbi prikupljanja podataka, provodi kontrolu troškova prikupljanja podataka, direktno komunicira s Europskom komisijom u poslovima izrade programa prikupljanja podataka, dostavlja podatke Europskoj komisiji koji se prikupljaju u sklopu programa prikupljanja podataka, izrađuje i održava sustav za izradu metiera i baze za ekonomsko i biološko prikupljanje podataka te modula za prikupljanje podataka u ribarstvu, izrađuje i provodi plan nabave za potrebe informacijskog sustava ribarstva; priprema stručne podloge za donošenje zakona i drugih propisa iz morskog ribarstva, obavlja i druge poslove u okviru svoga djelokruga.«.

Članak 4.

Naslov iznad članka 223. i članak 223. mijenjaju se i glase:

»13.2. Sektor za upravljanje resursima i akvakulturu

Članak 223.

Sektor za upravljanje resursima i akvakulturu obavlja upravne i stručne poslove iz područja upravljanja resursima mora i slatkih voda, uzgoja ribe i drugih vodenih organizama, morskog i slatkovodnog ribolova, provodi upravni nadzor nad izvršavanjem zakonskih propisa i drugih općih akata iz područja ribarstva koji su u djelokrugu Sektora; upravlja i nadzire radom službi i odjela unutar svoga ustroja; provodi Zajedničku ribarstvenu politiku Europske unije; priprema stručne podloge i predlaže potrebne državne mjere u okviru svoga djelokruga; usmjerava i daje inicijativu za rješavanje pojedinih pitanja i predlaže mjere unaprjeđenja ribarstva; sudjeluje, koordinira i objedinjava razvojne programe u ribarstvu; sudjeluje u izradi proračuna; sudjeluje u provođenju strukturnih mjera i državnih potpora u okviru svoga djelokruga; obavlja poslove stručnog osposobljavanja za djelatnosti u ribarstvu; vodi propisane registre, upisnike i sl. koji se odnose na ribarstvo; obavlja i koordinira poslove međunarodne suradnje na razini Sektora; surađuje sa stručnim i znanstvenim ustanovama iz područja ribarstva; obavlja i druge poslove u okviru svoga djelokruga.

Za obavljanje poslova Sektora za upravljanje resursima i akvakulturu ustrojavaju se:

13.2.1. Služba za akvakulturu – Područna jedinica Zadar,

13.2.2. Služba za upravljanje ribolovom.«.

Članak 5.

Iza članka 223. dodaju se članci 223.a, 223.b, 223.c, 223.d i naslovi iznad njih koji glase:

»13.2.1. Služba za akvakulturu – Područna jedinica Zadar

Članak 223.a

Služba za akvakulturu – Područna jedinica Zadar obavlja upravne i druge stručne poslove koji se odnose na uzgoj riba i drugih vodenih organizama, organizira i provodi ispite za stjecanje stručne osposobljenosti za uzgoj, te vodi upisnik o izdanim uvjerenjima; izdaje i vodi upisnik o izdanim povlasticama za uzgoj ribe i drugih vodenih organizama; prikuplja, pohranjuje i analizira podatke o uzgoju; vodi brigu o ukupnoj statistici u akvakulturi i surađuje s nacionalnim i međunarodnim organizacijama koje se bave statistikom u akvakulturi; predlaže mjere za racionalno, odgovorno i održivo gospodarenje u akvakulturi; predlaže normativna rješenja za poticanje uzgoja, prometa i prerade uzgojene ribe i drugih vodenih organizama; predlaže provođenje strukturnih i tržišnih mjera u okviru svoga djelokruga; sudjeluje u izradi programa razvojne strategije akvakulture i prati njegovu provedbu; vodi brigu o prilagodbi propisa i općih akata iz svoga djelokruga; daje inicijativu za rješavanje pojedinih pitanja razvoja akvakulture; surađuje s institucijama i ministarstvom nadležnim za zaštitu okoliša i prirode te resursa mora i slatkih voda; sudjeluje u izradi proračuna iz djelokruga rada Službe; koordinira poslove međunarodne suradnje iz djelokruga rada Službe; surađuje sa stručnim i znanstvenim ustanovama iz područja akvakulture, sudjeluje u radu tijela Europske komisije i regionalnih tijela Opće komisije za ribarstvo Mediterana (GFCM) i Međunarodne komisije za zaštitu atlantske tune (ICCAT); obavlja i ostale poslove iz svoga djelokruga.

Služba za akvakulturu – Područna jedinica Zadar ima ispostave u Zagrebu i Splitu. U ispostavama se predviđaju samostalni izvršitelji.

13.2.2. Služba za upravljanje ribolovom

Članak 223.b

Služba za upravljanje ribolovom predlaže nacrte propisa i prati provedbu zakona i propisa i drugih općih akata u okviru područja ribolova i zaštite ribolovnih resursa; vodi evidenciju o natjecanjima u sportskom ribolovu i odobrenjima za natjecanja; izdaje povlastice, odobrenja i uvjerenja i vodi registar o izdanim povlasticama i odobrenjima za gospodarski ribolov; izdaje odobrenja za ribolov u znanstveno nastavne svrhe kao i za potrebe akvarija otvorenih za javnost, te ribolova nedoraslih vodenih organizama u svrhu daljnjeg uzgoja, izdaje odobrenja za ribolov radi zaštite uzgajališta školjkaša i sl. Prikuplja, analizira i pohranjuje podatke o svim oblicima ribolova; sudjeluje u izradi proračuna iz djelokruga Službe; koordinira poslove međunarodne suradnje; provodi i ostale poslove koji se odnose na ribolov; provodi i koordinira postupak provjere stručne osposobljenosti za gospodarski ribolov; izdaje uvjerenja i vodi registar o izdanim uvjerenjima o stručnoj osposobljenosti za gospodarski ribolov; obavlja analizu prikupljenih podataka o ribarstvu temeljem čega predlaže način praćenja stanja bioloških bogatstava i mjere odgovornog i održivog gospodarenja živim bogatstvima mora u svom djelokrugu; prikuplja i analizira podatke o gospodarskom ribolovu na slatkim vodama; vodi upisnik ribolovnih područja i ribolovnih zona te upisnik ovlaštenika ribolovnog prava na slatkim vodama; surađuje sa stručnim i znanstvenim ustanovama iz područja ribarstva; izrađuje i objedinjava planove upravljanja pojedinim oblicima ribolova i prati njegovu provedbu u svom djelokrugu; izravno komunicira s ostalim tijelima državne uprave u okviru svoga područja rada, te Europskom komisijom; priprema stručne podloge za donošenje zakona i drugih propisa iz područja morskog ribarstva; predlaže mjere za usklađivanje hrvatskog zakonodavstva s legislativom Europske unije u okviru svoga djelokruga; sudjeluje u pripremi i provedbi mjera strukturne i tržišne politike; sudjeluje u izradi programa razvoja ribarstva; predlaže provedbu projekata i sporazuma bilateralne i multilateralne međunarodne suradnje iz područja ribarstva; koordinira suradnju s međunarodnim i regionalnim organizacijama, predlaže donošenje mjera i propisa za provedbu obvezujućih odredbi preuzetih članstvom u međunarodnim organizacijama; aktivno sudjeluje u radu međunarodnih organizacija u području ribarstva i njihovih stručnih tijela; sudjeluje u pripremi međunarodnih sporazuma i protokola o suradnji na području ribarstva te vrši njihovo provođenje; potiče administrativnu i stručnu suradnju na području ribarstva s ministarstvima i institucijama drugih zemalja, obavlja i druge poslove u okviru svoga djelokruga.

Za obavljanje poslova Službe za upravljanje ribolovom ustrojavaju se:

13.2.2.1. Odjel za morski ribolov – Područna jedinica Šibenik,

13.2.2.2. Odjel za slatkovodni ribolov.

13.2.2.1. Odjel za morski ribolov – Područna jedinica Šibenik

Članak 223.c

Odjel za morski ribolov – Područna jedinica Šibenik obavlja upravne i druge stručne poslove koji se odnose na morski ribolov; izdaje povlastice i vodi Registar o izdanim povlasticama za gospodarski ribolov na moru; izdaje odobrenja i vodi Registar o izdanim odobrenjima za mali obalni ribolov; izdaje ovlaštenja i vodi Registar o izdanim ovlaštenjima za ribolovni turizam; izdaje rješenja za ribolov u znanstvene i znanstveno-nastavne svrhe i ribolov za potrebe akvarija; ribolova nedoraslih morskih organizama u svrhu daljnjeg uzgoja, izdaje odobrenja za ribolov radi zaštite uzgajališta školjkaša i sl.; izdaje rješenja/odobrenja i vodi evidenciju o natjecanjima u sportskom ribolovu i odobrenjima za natjecanja; prikuplja podatke o negospodarskom ribolovu; provodi i koordinira postupak provjere stručne osposobljenosti za gospodarski ribolov i mali obalni ribolov, izdaje uvjerenja te vodi Registar o izdanim uvjerenjima o stručnoj osposobljenosti za gospodarski ribolov i Registar izdanih uvjerenja o stručnoj osposobljenosti za mali obalni ribolov; surađuje sa stručnim i znanstvenim ustanovama iz područja morskog ribarstva; priprema stručne podloge za donošenje zakona i drugih propisa iz područja morskog ribarstva u okviru svoga djelokruga; prikuplja podatke o gospodarskom ribolovu, ribolovnim alatima, plovilima i opremi za ribolov koji se koriste za gospodarski ribolov; vrši analizu prikupljenih podataka o ribarstvu u okviru Odjela temeljem čega predlaže način praćenja stanja bioloških bogatstava (monitoring) i mjere odgovornog i održivog gospodarenja živim bogatstvima mora u svom djelokrugu; osigurava pripremanje i obrađivanje podataka iz svoga djelokruga za komunikaciju s domaćim i međunarodnim institucijama i organizacijama; te obavlja i ostale poslove iz svoga djelokruga.

Odjel za morski ribolov – Područna jedinica Šibenik ima ispostave u Zagrebu, Puli, Rijeci, Senju, Zadru, Splitu i Dubrovniku. U ispostavama se predviđaju samostalni izvršitelji.

13.2.2.2. Odjel za slatkovodni ribolov

Članak 223.d

Odjel za slatkovodni ribolov obavlja upravne i druge stručne poslove koji se odnose na slatkovodni ribolov; prikuplja, analizira i pohranjuje podatke o gospodarskom ribolovu na slatkim vodama; organizira i održava ispite za stručno osposobljavanje za obavljanje gospodarskog ribolova na slatkim vodama te vodi odgovarajuću evidenciju; provodi postupak davanja povlastica za gospodarski ribolov na slatkim vodama; vodi upisnik o izdanim povlasticama za gospodarski ribolov; vodi upisnik ribolovnih područja i ribolovnih zona te upisnik ovlaštenika ribolovnog prava; prikuplja, analizira i pohranjuje podatke o sportskom ribolovu na slatkim vodama; izdaje rješenja/odobrenja i vodi evidenciju o natjecanjima u sportskom ribolovu i odobrenjima za natjecanja; vodi postupke u svezi s izdavanjem i raspodjelom dozvola za sportski ribolov; organizira i održava ispite za osposobljavanje stručnih osoba za gospodarenje ribolovnim područjem i ribolovnom zonom te vodi odgovarajuću evidenciju; predlaže način praćenja stanja bioloških resursa slatkih voda (monitoring); predlaže mjere za racionalno i održivo upravljanje resursima slatkih voda kao i način njihove zaštite; predlaže mjere za racionalno i održivo upravljanje ribolovnim područjima i ribolovnim zonama te predlaže mjere unaprjeđenja i razvoja slatkovodnog ribolova na istima; izdaje rješenja za selektivni ribolov, ribolov u znanstveno-nastavne svrhe i ribolov za potrebe akvarija, ribolov matica i nedoraslih slatkovodnih organizama za potrebe akvakulture; priprema stručne podloge i predlaže nacrte zakona i drugih propisa iz područja slatkovodnog ribolova; surađuje sa znanstveno-istraživačkim institucijama i tijelima državne uprave; daje inicijativu za rješavanje pojedinih pitanja razvoja slatkovodnog ribolova; te obavlja i ostale poslove iz svoga djelokruga.«.

Članak 6.

Naslov iznad članka 224. i članak 224. mijenjaju se i glase:

»13.3. Sektor za upravljanje eu fondovima u ribarstvu

Članak 224.

Sektor za upravljanje EU fondovima u ribarstvu koordinira i prati provedbu EU fondova u dijelu ribarstva; koordinira i objedinjava rad službi i odjela unutar svoga ustroja; obavlja upravne i druge stručne poslove iz područja EU fondova, državnih potpora i mjera uređenja tržišta; izrađuje strateški i programski okvir za provedbu EU fondova u smislu izrade Nacionalnog strateškog programa razvoja ribarstva i Operativnog programa za ribarstvo; izrađuje ostale tehničke dokumente vezane uz EU fondove; prati realizaciju Operativnog programa za ribarstvo te mjeri postignute učinke; priprema i vodi proces evaluacije te postupanje po evaluacijskim izvješćima; surađuje u izradi Zajedničkog strateškog okvira za korištenje EU fondova; izrađuje i uspostavlja sustav upravljanja i kontrole provedbe Operativnog programa za ribarstvo; predlaže mjere korištenja financijskih instrumenata za ribarstvo u okviru EU fondova i državnih potpora u ribarstvu; predlaže tržišne mjere u skladu s odredbama strukturnih fondova i mjerama tržišne politike Europske unije; surađuje s tijelima lokalne i područne (regionalne) samouprave u provedbi mjera strukturne politike; uspostavlja i koordinira rad Odbora za praćenje provedbe Operativnog programa za ribarstvo te mu pruža tehničku potporu; planira i provodi mjeru tehničke pomoći; prikuplja informacije o potrebama za korištenje mjere tehničke pomoći te istu provodi; izrađuje strategiju informiranja; izrađuje mjere potpore za provedbu lokalnih strategija razvoja i lokalnih inicijativa; prati rad lokalnih akcijskih grupa u ribarstvu i prati provedbu lokalnih razvojnih strategija; sudjeluje u radu Odbora za odabir i akreditaciju lokalnih akcijskih grupa u ribarstvu; izrađuje propisana izvješća provedbe Operativnog programa za ribarstvo; izrađuje procedure i priručnik procedura za provedbu Operativnog programa za ribarstvo predlaže provedbu kontrole na terenu u području strukturnih mjera i državnih potpora u ribarstvu; organizira i provodi promotivne aktivnosti potrebne za provedbu EU fondova u dijelu ribarstva; organizira javne rasprave, predavanja i radionice, te edukacijski materijal o svrsi, ciljevima, mogućnostima i načinima korištenja mjera u okviru EU fondova; provodi mjere vezane uz tržišnu politiku u ribarstvu, predlaže mjere i projekte za potporu proizvodnom i interesnom udruživanju ribarskih proizvođača; u sklopu mjera tržišno-cjenovne politike, mjere novčanih poticaja i naknada, intervencija na domaćem tržištu, poticanja prodaje i potrošnje, obavlja i koordinira poslove međunarodne suradnje na razini Sektora, izrađuje zakonske i podzakonske akte u području svoga djelokruga; predlaže rješavanje pojedinih pitanja u okviru svoga djelokruga; sudjeluje u pripremi i izradi prijedloga državnog proračuna, obavlja i druge poslove u okviru svoga djelokruga.

Za obavljanje poslova Sektora za upravljanje EU fondovima u ribarstvu ustrojavaju se sljedeće Službe:

13.3.1. Služba za programiranje i koordinaciju EU fondova u ribarstvu,

13.3.2. Služba za praćenje i procjenu provedbe EU fondova u ribarstvu, uređenje tržišta i državnu potporu u ribarstvu.«.

Članak 7.

Naslov iznad članka 225. i članak 225. mijenjaju se i glase:

»13.3.1. Služba za programiranje i koordinaciju EU fondova u ribarstvu

Članak 225.

Služba za programiranje i koordinaciju EU fondova u ribarstvu donosi i provodi mjere vezane uz EU fondove u području ribarstva; obavlja upravne i druge stručne poslove iz područja EU fondova, izrađuje stručne i tehničke podloge za donošenje strukturnih mjera u ribarstvu i to sukladno odredbama pravne stečevine Europske unije; sudjeluje u izradi nacrta strateških, programskih i tehničkih dokumenata potrebnih za provedbu EU fondova, a što uključuje i sudjelovanje u izradi Nacionalnog strateškog programa razvoja ribarstva i Operativnog programa za ribarstvo u okviru svoga djelokruga; predlaže donošenja mjera za provedbu strukturnih mjera; izrađuje potrebne procedure i priručnik procedura za provedbu Operativnog programa za ribarstvo; sudjeluje u izradi propisanih izvješća uz provedbu Operativnog programa za ribarstvo; sudjeluje u izradi zakonskih i podzakonskih propisa potrebnih za provedbu EU fondova na nacionalnoj razini; sudjeluje u provedbi promotivnih aktivnosti potrebne za provedbu EU fondova u ribarstvu; sudjeluje u provedbi projekata iz donacija i tehničke pomoći; sudjeluje u tehničkoj podršci Odboru za praćenje; sudjeluje u izradi prijedloga mjera potpore za provedbu lokalnih strategija razvoja i lokalnih inicijativa te pruža tehničku potporu u radu Odbora za odabir i akreditaciju lokalnih akcijskih grupa u ribarstvu; prikuplja informacije o potrebama za korištenje mjere tehničke pomoći te istu provodi, sudjeluje u izradi razvojnih dokumenata vezanih uz mjeru tehničke pomoći; priprema godišnje akcijske planove provedbe tehničke pomoći; prati realizaciju tehničke pomoći; surađuje s tijelima državne uprave, tijelima jedinica lokalne i područne (regionalne) samouprave i pravne osobe s javnim ovlastima u pitanjima iz svoga djelokruga; predlaže rješavanje pojedinih pitanja u okviru svoga djelokruga; sudjeluje u pripremi i izradi prijedloga državnog proračuna, obavlja i druge poslove u okviru svoga djelokruga.«.

Članak 8.

Iza članka 225. dodaje se članak 225.a i naslov iznad njega koji glase:

»13.3.2. Služba za praćenje i procjenu provedbe EU fondova u ribarstvu, uređenje tržišta i državnu potporu u ribarstvu

Članak 225.a

Služba za praćenje i procjenu provedbe EU fondova u ribarstvu, uređenje tržišta i državnu potporu u ribarstvu obavlja upravne i druge stručne poslove iz područja EU fondova, državnih potpora i mjera uređenja tržišta; prati realizaciju Operativnog programa za ribarstvo te mjeri postignute učinke; priprema i vodi proces evaluacije te postupanje po evaluacijskim izvješćima; koordinira izradu potrebnih izvješća vezanih uz provedbu Operativnog programa za ribarstvo; sudjeluje u promotivnim aktivnostima za provedbu EU fondova u ribarstvu; vrši promidžbu Operativnog programa za ribarstvo; izrađuje Strategiju informiranja; predlaže provedbu kontrole na terenu u području strukturnih mjera, priprema prijedloge mjera za provođenje tržišne politike u području ribarstva; priprema prijedloge mjera za primjenu zajedničkih tržišnih standarda za ribarstvo; prikuplja informacije o cijenama u ribarstvu i temeljnim obilježjima ponude i potražnje na lokalnim hrvatskim i međunarodnim tržištima; osigurava razmjenu podataka o ovim cijenama unutar i izvan Ministarstva te surađuje s ostalim ustanovama; priprema podloge za oblikovanje mjera tržišno-cjenovne politike; prikuplja podatke i priprema izvješća o cijenama u ribarstvu za potrebe Europske komisije i drugih međunarodnih institucija; predlaže mjere i projekte za potporu proizvodnom i interesnom udruživanju ribarskih proizvođača; izravno surađuje s drugim nacionalnim i međunarodnim institucijama iz djelokruga tržišne politike; izrađuje model državnih potpora u ribarstvu sukladan propisima Europske unije; predlaže i provodi mjere državne potpore u ribarstvu; sudjeluje u izradi strateških dokumenata za korištenje EU fondova u svome djelokrugu; sudjeluje u izradi zakonskih i podzakonskih propisa iz svoje nadležnosti; ostvaruje suradnju s drugim tijelima državne uprave, tijelima jedinica lokalne i područne (regionalne) samouprave i pravnim osobama s javnim ovlastima u pitanjima iz svoga djelokruga, te obavlja i druge poslove u okviru svoga djelokruga.

Za obavljanje poslova Službe za praćenje i procjenu provedbe EU fondova u ribarstvu, uređenje tržišta i državnu potporu u ribarstvu ustrojavaju se:

13.3.2.1. Odjel za praćenje i procjenu provedbe EU fondova u ribarstvu,

13.3.2.2. Odjel za uređenje tržišta i državnu potporu u ribarstvu.«.

Članak 9.

Naslov iznad članka 226. i članak 226. mijenjaju se i glase:

»13.3.2.1. Odjel za praćenje i procjenu provedbe EU fondova u ribarstvu

Članak 226.

Odjel za praćenje i procjenu provedbe EU fondova u ribarstvu obavlja upravne i druge stručne poslove iz područja EU fondova; prati realizaciju te mjeri postignute učinke Operativnog programa za ribarstvo; priprema i vodi proces evaluacije te postupanje po evaluacijskim izvješćima; izrađuje potrebna izvješća vezana uz provedbu Operativnog programa za ribarstvo; prikuplja informacije o potrebama za korištenje mjere tehničke pomoći te istu provodi; vrši promidžbu Operativnog programa za ribarstvo; sudjeluje u izradi Strategije informiranja; sudjeluje u izradi zakonskih i podzakonskih propisa iz svoje nadležnosti; ostvaruje suradnju s drugim tijelima državne uprave, tijelima jedinica lokalne i područne (regionalne) samouprave i pravnim osobama s javnim ovlastima u pitanjima iz svoga djelokruga, te obavlja i druge poslove u okviru svoga djelokruga.«.

Članak 10.

Naslov iznad članka 227. i članak 227. mijenjaju se i glase:

»13.3.2.2. Odjel za uređenje tržišta i državnu potporu u ribarstvu

Članak 227.

Odjel za uređenje tržišta i državnu potporu u ribarstvu obavlja upravne i druge stručne poslove iz područja državnih potpora i mjera uređenja tržišta; izrađuje podloge i predlaže mjere za provođenje tržišne politike u području ribarstva; priprema podloge i sudjeluje u izradi zakonskih i podzakonskih akata iz područja uređenja tržišta u ribarstvu u okviru nacionalne politike, a u skladu s politikom Europske unije; izrađuje podloge i priprema prijedloge mjera iz područja tržišne politike u ribarstvu, a čija provedba se financira iz nacionalnih izvora, fondova Europske unije, donacija i ostalih izvora, te sudjeluje u praćenju i vrednovanju njihove provedbe; planira, predlaže i sudjeluje u izradi i provedbi sustava prikupljanja podataka o cijenama i količinama proizvoda ribarstva i njihovoj obradi za razne potrebe; izrađuje prijedloge mjera za unaprjeđenje konkurentnosti proizvodnje i prerade u sektoru ribarstva u sklopu tržišne politike; predlaže mjere koje se odnose na poticanje obrazovanja i udruživanja proizvođača, obavlja poslove vezane za priznavanje organizacija proizvođača i ostalih udruženja u ribarstvu te prati njihov rad; predlaže i provodi mjere državne potpore organizacijama proizvođača i ostalim udruženjima u ribarstvu u skladu sa strateškim i programskim dokumentima razvoja ribarstva u dijelu koji se tiče provedbe tržišne politike; surađuje s tijelima lokalne i područne (regionalne) samouprave u provedbi mjera tržišne politike; izrađuje podloge, predlaže i provodi mjere za unaprjeđenje informiranja potrošača; organizira predavanja i radionice; priprema podloge i sudjeluje u izradi strateškog i programskog okvira za provedbu EU fondova u ribarstvu te sudjeluje u praćenju njegove provedbe u okviru svoga djelokruga; priprema podloge i sudjeluje u izradi nacrta zakonskih i podzakonskih akata u dijelu koji se odnosi na državne potpore u ribarstvu te ih provodi; provodi aktivnosti vezane uz vođenje registra državnih potpora u ribarstvu koje se financiraju iz državnog proračuna Republike Hrvatske i iz proračuna jedinica lokalne i područne (regionalne) samouprave u skladu s posebnim propisima; izrađuje izvješća o državnoj potpori u ribarstvu za nacionalne i potrebe Europske unije; izrađuje potrebne materijale tijekom postupka procjene i pripreme shema državne potpore u ribarstvu za notifikaciju Europskoj komisiji; provodi notificirane sheme državne potpore u ribarstvu; priprema procedure za provedbu shema državne potpore u ribarstvu; predlaže rješavanje pojedinih pitanja u okviru svoga djelokruga, te obavlja i druge poslove u okviru svoga djelokruga.

U Odjelu za uređenje tržišta i državnu potporu u ribarstvu ustrojavaju se područne jedinice u Splitu i Zadru. U područnim jedinicama predviđaju se samostalni izvršitelji.«.

Članak 11.

Članci 228. do 234. brišu se.

Članak 12.

Naslov iznad članka 235. i članak 235. mijenjaju se i glase:

»13.4. Sektor ribarske inspekcije

Članak 235.

Sektor ribarske inspekcije, organizira i izvršava zakonito i svrhovito obavljanje poslova ribarske inspekcije iz djelokruga morskog i slatkovodnog ribarstva; koordinira rad ribarskih inspektora i državnih službenika ovlaštenih za obavljanje poslova inspekcijskog nadzora u ribarstvu; izrađuje godišnje planove i izvješća; obavlja stručno osposobljavanje ribarskih inspektora i osoba ovlaštenih za obavljanje poslova inspekcijskog nadzora u ribarstvu; predlaže i provodi programe usklađivanja rada inspekcije s pravnom stečevinom Europske unije; izravno komunicira s nadležnim tijelima Europske unije po pitanju ribarske inspekcije; obavlja i druge upravne i stručne poslove iz svoje nadležnosti. Sektor ribarske inspekcije vodi brigu o plovilima ribarske inspekcije, te obavlja poslove vezane uz održavanje i plovidbu u sklopu poslova nadzora i kontrole. Obavlja pravne i administrativne poslove iz područja ribarske inspekcije; obavlja i koordinira poslove međunarodne suradnje na razini Sektora sudjeluje u pripremi podloge za donošenje zakona i drugih propisa iz ribarstva, sudjeluje u izradi potrebnih strateških dokumenata vezanih uz strukturne mjere u okviru svoga djelokruga; sudjeluje u izradi zakonskih i podzakonskih propisa i provodi postupak usklađenja hrvatskog zakonodavstva sa zakonodavstvom Europske unije iz svoga djelokruga, te obavlja i druge poslove u okviru svoga djelokruga.

Za obavljanje poslova Sektora ribarske inspekcije ustrojavaju se:

13.4.1. Služba kontrole ribarstva – sjever,

13.4.2. Služba kontrole ribarstva – jug – Područna jedinica Split.«.

Članak 13.

Naslov iznad članka 236. i članak 236. mijenjaju se i glase:

»13.4.1. Služba kontrole ribarstva – sjever

Članak 236.

Služba kontrole ribarstva – sjever vrši inspekcijski nadzor nad provedbom odredaba zakonskih i podzakonskih propisa iz djelokruga morskog i slatkovodnog ribarstva, sudjeluje u zajedničkim koordinacijskim nadzorima morskog i slatkovodnog ribarstva; vrši kontrolu isprava i poslovnih spisa pravnih i fizičkih osoba koje obavljaju ribolov, nadzire obavljanje svih vrsta ribolova, nadzire rad ovlaštenika ribolovnog prava, ovlaštenika povlastica za obavljanje gospodarskog ribolova te zakonom ovlaštenih distributera dozvola za rekreacijski i sportski ribolov; nadzire provođenje mjera propisanih ribolovno gospodarskim osnovama; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, nadzire obavljanje akvakulture i tržišta proizvodima ribarstva te ovlaštenika povlastica za uzgoj morskih i slatkovodnih organizama; izrađuje prijedloge programa rada inspekcije prema odredbama pravne stečevine Europske unije; predlaže mehanizme i mjere za provođenje nadzora u vezi tržišta proizvodima ribarstva; osigurava i prati korištenje i ispravnost službenih plovila ribarske inspekcije, obavlja poslove vezane za održavanje i plovidbu u sklopu poslova nadzora i kontrole, te obavlja i druge poslove u okviru svoga djelokruga. Služba kontrole ribarstva – sjever obavlja poslove na području sljedećih županija: Bjelovarsko-bilogorske, Brodsko-posavske, Istarske, Karlovačke, Koprivničko-križevačke, Krapinsko-zagorske, Ličko-senjske, Međimurske, Osječko-baranjske, Požeško-slavonske, Primorsko-goranske, Sisačko-moslavačke, Varaždinske, Virovitičko-podravske, Vukovarsko-srijemske, Zagrebačke i Grada Zagreba, a može obavljati poslove iz svoga djelokruga i na području drugih županija.

Za obavljanje poslova Službe kontrole ribarstva – sjever ustrojavaju se:

13.4.1.1. Odjel za kontrolu ribarstva – Područna jedinica Čakovec,

13.4.1.2. Odjel za kontrolu ribarstva – Područna jedinica Pula.«.

Članak 14.

Naslov iznad članka 237. i članak 237. mijenjaju se i glasi:

»13.4.1.1. Odjel za kontrolu ribarstva – Područna jedinica Čakovec

Članak 237.

Odjel za kontrolu ribarstva – Područna jedinica Čakovec obavlja inspekcijski nadzor nad provedbom odredaba zakonskih i podzakonskih propisa iz djelokruga slatkovodnog i morskog ribarstva; vrši kontrolu isprava i poslovnih spisa pravnih i fizičkih osoba koje obavljaju gospodarski ribolov, nadzire obavljanje svih vrsta ribolova, ovlaštenika povlastica za obavljanje gospodarskog ribolova; nadzire strukturne potpore i uređenja tržišta u ribarstvu; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, te nadzire rad ovlaštenika povlastica za uzgoj slatkovodne ribe, nadzire, predlaže i provodi programe usklađivanja rada inspekcije s pravnom stečevinom Europske unije u okviru svoga djelokruga; provodi nadzor tržišta proizvoda ribarstva; te obavlja i druge poslove u okviru svoga djelokruga. Odjel za kontrolu ribarstva – Područna jedinica Čakovec obavlja poslove na području sljedećih županija: Bjelovarsko-bilogorske, Brodsko-posavske, Karlovačke, Koprivničko-križevačke, Krapinsko-zagorske, Međimurske, Osječko-baranjske, Požeško-slavonske, Sisačko-moslavačke, Varaždinske, Virovitičko-podravske, Vukovarsko-srijemske, Zagrebačke i Grada Zagreba, a može obavljati poslove iz svoga djelokruga i na području drugih županija.

Odjel za kontrolu ribarstva – Područna jedinica Čakovec ima ispostave u Zagrebu, Osijeku, Koprivnici, Slavonskom Brodu, Vukovaru i Vinkovcima. U ispostavama se predviđaju samostalni izvršitelji.«.

Članak 15.

Naslov iznad članak 238. i članak 238. mijenjaju se i glase:

»13.4.1.2. Odjel za kontrolu ribarstva – Područna jedinica Pula

Članak 238.

Odjel za kontrolu ribarstva – Područna jedinica Pula vrši inspekcijski nadzor nad provedbom odredaba zakonskih i podzakonskih propisa iz djelokruga morskog i slatkovodnog ribarstva i zajedničkog koordinativnog tijela za nadzor na moru, nadzire obavljanje svih vrsta ribolova; vrši kontrolu isprava i poslovnih spisa pravnih i fizičkih osoba koje obavljaju gospodarski ribolov, nadzire strukturne potpore i uređenja tržišta u ribarstvu; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, te nadzire rad ovlaštenika povlastica za uzgoj morske i slatkovodne ribe, nadzire, predlaže i provodi programe usklađivanja rada inspekcije s pravnom stečevinom Europske unije u okviru svoga djelokruga; provodi nadzor tržišta proizvoda ribarstva; obavlja i sve druge poslove iz djelokruga ovoga Odjela. Ovaj Odjel osigurava i prati korištenje i ispravnost službenih plovila ribarske inspekcije, obavlja poslove vezane uz održavanje i plovidbu u sklopu poslova nadzora i kontrole, te obavlja i druge poslove u okviru svoga djelokruga. Odjel za kontrolu ribarstva – Područna jedinica Pula obavlja poslove na području sljedećih županija: Istarske, Ličko-senjske i Primorsko-goranske, a može obavljati poslove iz svoga djelokruga i na području drugih županija.

Odjel za kontrolu ribarstva – Područna jedinica Pula ima ispostave u Rijeci, Novalji i Malom Lošinju. U ispostavama se predviđaju samostalni izvršitelji.«.

Članak 16.

Članci 239. i 240. brišu se.

Članak 17.

Naslov iznad članka 241. i članak 241. mijenjaju se i glase:

»13.4.2. Služba kontrole ribarstva – jug – Područna jedinica Split

Članak 241.

Služba kontrole ribarstva – jug – Područna jedinica Split vrši inspekcijski nadzor nad provedbom odredaba zakonskih i podzakonskih propisa iz djelokruga morskog i slatkovodnog ribarstva i zajedničkog koordinativnog tijela za nadzor na moru; vrši kontrolu isprava i poslovnih spisa pravnih i fizičkih osoba koje obavljaju ribolov, te nadzire obavljanje ribolova, nadzire rad ovlaštenika ribolovnog prava, ovlaštenika povlastica za obavljanje gospodarskog ribolova te zakonom ovlaštenih distributera dozvola za rekreacijski i sportski ribolov; nadzire provođenje mjera propisanih ribolovno gospodarskim osnovama; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, nadzire obavljanje akvakulture i tržišta proizvoda ribarstva te ovlaštenika povlastica za uzgoj morskih i slatkovodnih organizama; izrađuje prijedloge programa rada inspekcije prema odredbama pravne stečevine Europske unije; predlaže mehanizme i mjere za provođenje nadzora u vezi tržišta proizvoda ribarstva; osigurava i prati korištenje i ispravnost službenih plovila ribarske inspekcije, obavlja poslove vezane za održavanje i plovidbu u sklopu poslova nadzora i kontrole, te obavlja i druge poslove u okviru svoga djelokruga. Služba kontrole ribarstva – jug – Područna jedinica Split obavlja poslove na području sljedećih županija: Dubrovačko-neretvanske, Splitsko-dalmatinske, Zadarske i Šibensko-kninske, a može obavljati poslove iz svoga djelokruga i na području drugih županija.

Za obavljanje poslova Službe kontrole ribarstva – jug – Područna jedinica Split ustrojavaju se:

13.4.2.1. Odjel za kontrolu ribarstva,

13.4.2.2. Odjel za kontrolu ribarstva – Ispostava Zadar.

Služba kontrole ribarstva – jug – Područna jedinica Split ima ispostavu 13.4.2.3. u Šibeniku u kojoj se predviđaju samostalni izvršitelji.

Voditelj Odjela za kontrolu ribarstva – Ispostava Zadar koordinira rad samostalnih izvršitelja u Šibeniku.«.

Članak 18.

Naslov iznad članka 242. i članak 242. mijenjaju se i glase:

»13.4.2.1. Odjel za kontrolu ribarstva

Članak 242.

Odjel za kontrolu ribarstva vrši inspekcijski nadzor nad provedbom odredaba zakonskih i podzakonskih propisa iz djelokruga morskog i slatkovodnog ribarstva i zajedničkog koordinativnog tijela za nadzor na moru, nadzire obavljanje svih vrsta ribolova; vrši kontrolu isprava i poslovnih spisa pravnih i fizičkih osoba koje obavljaju gospodarski ribolov, nadzire strukturne potpore i uređenja tržišta u ribarstvu; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, te nadzire rad ovlaštenika povlastica za uzgoj morske i slatkovodne ribe, nadzire, predlaže i provodi programe usklađivanja rada inspekcije s pravnom stečevinom Europske unije u okviru svoga djelokruga; provodi nadzor tržišta proizvoda ribarstva; obavlja i sve druge poslove iz djelokruga ovoga Odjela. Ovaj Odjel osigurava i prati korištenje i ispravnost službenih plovila ribarske inspekcije, obavlja poslove vezane uz održavanje i plovidbu u sklopu poslova nadzora i kontrole, te obavlja i druge poslove u okviru svoga djelokruga. Odjel za kontrolu ribarstva obavlja poslove na području sljedećih županija: Dubrovačko-neretvanske i Splitsko-dalmatinske, a može obavljati poslove iz svoga djelokruga i na području drugih županija.

Odjel za kontrolu ribarstva ima ispostave u Visu, Pločama i Dubrovniku. U ispostavama se predviđaju samostalni izvršitelji.«.

Članak 19.

Naslovi iznad članka 243. i članak 243. mijenjaju se i glase:

»13.4.2.2. Odjel za kontrolu ribarstva – Ispostava Zadar

Članak 243.

Odjel za kontrolu ribarstva – Ispostava Zadar vrši inspekcijski nadzor nad provedbom odredaba zakonskih i podzakonskih propisa iz djelokruga morskog i slatkovodnog ribarstva i zajedničkog koordinativnog tijela za nadzor na moru, nadzire obavljanje svih vrsta ribolova; vrši kontrolu isprava i poslovnih spisa pravnih i fizičkih osoba koje obavljaju gospodarski ribolov, nadzire strukturne potpore i uređenja tržišta u ribarstvu; vrši kontrolu isprava i poslovnih spisa pravnih i fizičkih osoba koje obavljaju akvakulturu i promet riba i drugih morskih/vodenih organizama, te nadzire rad ovlaštenika povlastica za uzgoj morske i slatkovodne ribe, nadzire, predlaže i provodi programe usklađivanja rada inspekcije s pravnom stečevinom Europske unije u okviru svoga djelokruga; provodi nadzor u vezi prometa ribom i akvakulture; obavlja i sve druge poslove iz djelokruga ovoga Odjela. Ovaj Odjel osigurava i prati korištenje i ispravnost službenih plovila ribarske inspekcije, obavlja poslove vezane uz održavanje i plovidbu u sklopu poslova nadzora i kontrole, te obavlja i druge poslove u okviru svoga djelokruga. Odjel za kontrolu ribarstva – Ispostava Zadar obavlja poslove na području sljedećih županija: Zadarske i Šibensko-kninske, a može obavljati poslove iz svoga djelokruga i na području drugih županija.«.

Članak 20.

Okvirni broj potrebnih državnih službenika i namještenika u Ministarstvu poljoprivrede prikazan u tablici koja je sastavni dio Uredbe o unutarnjem ustrojstvu Ministarstva poljoprivrede (»Narodne novine«, br. 80/2013 i 16/2014), zamjenjuje se Okvirnim brojem potrebnih državnih službenika i namještenika u Ministarstvu poljoprivrede koji je sadržan u tablici tiskanoj u prilogu ove Uredbe i čini sastavni dio Uredbe o unutarnjem ustrojstvu Ministarstva poljoprivrede.

Članak 21.

Ministar poljoprivrede uskladit će Pravilnik o unutarnjem redu Ministarstva poljoprivrede, s odredbama ove Uredbe u roku 30 dana od dana njezina stupanja na snagu uz prethodnu suglasnost središnjeg tijela državne uprave nadležnog za službeničke odnose.

Članak 22.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/42

Urbroj: 50301-05/25-14-2

Zagreb, 17. travnja 2014.

Predsjednik

Zoran Milanović, v. r.

OKVIRNI BROJ POTREBNIH DRŽAVNIH SLUŽBENIKA I NAMJEŠTENIKA U MINISTARSTVU POLJOPRIVREDE

|  |  |
| --- | --- |
|  | Broj |
| 1. KABINET MINISTRA | 13 |
| 2. SAMOSTALNA SLUŽBA ZA ODNOSE S JAVNOŠĆU I PROTOKOL | 1 |
| 2.1. Odjel za odnose s javnošću i informiranje | 7 |
| 2.2. Odjel za protokol | 3 |
| UKUPNO | 11 |
| 3. SAMOSTALNA SLUŽBA ZA AKREDITACIJU AGENCIJE ZA PLAĆANJA U POLJOPRIVREDI,  RIBARSTVU I RURALNOM RAZVOJU I POTVRĐIVANJE PROVEDBE PROGRAMA  POTPORE U RIBARSTVU | 1 |
| 3.1. Odjel za akreditaciju Agencije za plaćanja u poljoprivredi, ribarstvu i ruralnom razvoju | 3 |
| 3.2. Odjel za potvrđivanje programa potpore u ribarstvu | 3 |
| UKUPNO | 7 |
| 4. SAMOSTALNA SLUŽBA ZA UNUTARNJU REVIZIJU | 1 |
| 4.1. Odjel za revizije poslovnih sustava i EU fondova | 7 |
| 4.2. Odjel za revizije veterinarstva i sigurnosti hrane | 4 |
| UKUPNO | 12 |
| 5. GLAVNO TAJNIŠTVO | 1 |
| 5.1. Sektor za ljudske potencijale, sigurnosne poslove i nabavu | 1 |
| 5.1.1. Služba za ljudske potencijale | 1 |
| 5.1.1.1. Odjel za službeničke poslove | 5 |
| 5.1.1.1.1. Pododsjek za vođenje registra | 3 |
| 5.1.1.2. Odjel za izobrazbu | 3 |
| 5.1.2. Služba za nabavu i sigurnosne poslove | 1 |
| 5.1.2.1. Odjel za nabavu | 5 |
| 5.1.2.2. Odjel za sigurnosne poslove | 5 |
| 5.2. Sektor za informacijske sustave i logistiku | 1 |
| 5.2.1. Služba za informacijske sustave | 1 |
| 5.2.1.1. Odjel za razvoj i sigurnost informacijskih sustava | 3 |
| 5.2.1.2. Odjel za tehničku potporu informacijskim sustavima | 3 |
| 5.2.2. Služba za logistiku | 1 |
| 5.2.2.1. Odjel za opće poslove | 4 |
| 5.2.2.1.1. Pododsjek pisarnice | 11 |
| Područna jedinica – samostalni izvršitelj Split | 1 |
| 5.2.2.1.2. Pododsjek pismohrane | 3 |
| 5.2.2.2. Odjel za poslovne prostore, tehničke i pomoćne poslove | 8 |
| 5.2.2.2.1. Pododsjek za vozni park | 8 |
| UKUPNO | 69 |
| 6. UPRAVA ZA PRAVNE I FINANCIJSKE POSLOVE |  |
| Neposredno u Upravi | 1 |
| 6.1. Sektor za pravne poslove | 1 |
| 6.1.1. Služba za izradu propisa | 1 |
| 6.1.1.1. Odjel za izradu propisa | 4 |
| 6.1.1.2. Odjel za koordinaciju procjene učinaka propisa | 4 |
| 6.1.2. Služba za opće pravne poslove, upravne i sudske postupke | 1 |
| 6.1.2.1. Odjel za opće pravne poslove | 4 |
| 6.1.2.2. Odjel za upravne i sudske postupke | 4 |
| 6.2. Sektor za financijsko – planske i računovodstvene poslove | 1 |
| 6.2.1. Služba za financijske poslove | 1 |
| 6.2.1.1. Odjel za planiranje i izvršenje proračuna | 4 |
| 6.2.1.2. Odjel za financijsko upravljanje i kontrole | 3 |
| 6.2.2. Služba za računovodstvene poslove | 1 |
| 6.2.2.1. Odjel za obračun plaća i blagajničko poslovanje | 5 |
| 6.2.2.2. Odjel za knjigovodstvene poslove i evidentiranje nefinancijske imovine | 5 |
| UKUPNO | 40 |
| 7. UPRAVA POLJOPRIVREDE I PREHRAMBENE INDUSTRIJE |  |
| Neposredno u Upravi | 2 |
| 7.1. Sektor poljoprivrede i prehrambene industrije | 1 |
| 7.1.1. Služba za bilinogojstvo | 1 |
| 7.1.1.1. Odjel za biljnu proizvodnju i tržište | 5 |
| 7.1.1.2. Odjel za biotehniku i agroekologiju | 5 |
| 7.1.2. Služba za stočarstvo | 1 |
| 7.1.2.1. Odjel za zootehniku | 5 |
| 7.1.2.2. Odjel za stočarsku proizvodnju i tržište | 5 |
| 7.1.3. Služba za poljoprivredno zemljište | 1 |
| 7.1.3.1. Odjel za politiku poljoprivrednog zemljišta | 4 |
| 7.1.3.2. Odjel za zaštitu i uređenje poljoprivrednog zemljišta | 5 |
| 7.1.4. Služba za prehrambeno-prerađivačku industriju | 1 |
| 7.1.4.1. Odjel za strategiju i potpore prehrambeno-prerađivačkoj industriji | 4 |
| 7.1.4.2. Odjel za vinarstvo i alkoholna pića | 5 |
| 7.1.4.3. Odjel za ekološku i integriranu proizvodnju | 5 |
| 7.2. Sektor za potpore i analize | 1 |
| 7.2.1. Služba za potpore u poljoprivredi | 1 |
| 7.2.1.1. Odjel za državne potpore u poljoprivredi | 4 |
| 7.2.1.2. Odjel za izravna plaćanja u poljoprivredi | 4 |
| 7.2.2. Služba za poljoprivredne informacije i analize | 1 |
| 7.2.2.1. Odjel za poljoprivredne podatke i analize | 5 |
| 7.2.2.2. Odjel za tržišni cjenovni informacijski sustav u poljoprivredi | 8 |
| 7.3. Sektor inspekcija u poljoprivredi | 1 |
| Neposredno u Sektoru | 1 |
| 7.3.1. Služba inspekcija u poljoprivredi | 1 |
| 7.3.1.1. Odjel nadzora poljoprivredne politike, potpora i uređenja tržišta | 5 |
| 7.3.1.2. Odjel nadzora poljoprivrednog zemljišta i poljoprivredne proizvodnje | 5 |
| 7.3.1.3. Odjel nadzora stočarstva | 4 |
| 7.3.1.4. Odjel nadzora vinarstva | 4 |
| 7.3.1.5. Odjel nadzora kakvoće hrane | 4 |
| 7.3.2. Služba inspekcija u područnim jedinicama | 1 |
| 7.3.2.1. Odjel – područna jedinica Zagreb | 1 |
| Ispostava Zagreb (samostalni izvršitelj) | 10 |
| Ispostava Ivanić-Grad (samostalni izvršitelj) | 1 |
| Ispostava Vrbovec (samostalni izvršitelj) | 1 |
| Ispostava Sveti Ivan Zelina (samostalni izvršitelj) | 1 |
| Ispostava Velika Gorica (samostalni izvršitelj) | 1 |
| Ispostava Jastrebarsko (samostalni izvršitelj) | 1 |
| Ispostava Bjelovar (samostalni izvršitelj) | 2 |
| Ispostava Čazma (samostalni izvršitelj) | 1 |
| Ispostava Garešnica (samostalni izvršitelj) | 1 |
| Ispostava Grubišno Polje (samostalni izvršitelj) | 1 |
| Ispostava Daruvar (samostalni izvršitelj) | 2 |
| Ispostava Sisak (samostalni izvršitelj) | 2 |
| Ispostava Petrinja (samostalni izvršitelj) | 2 |
| Ispostava Kutina (samostalni izvršitelj) | 2 |
| Ispostava Novska (samostalni izvršitelj) | 1 |
| Ispostava Karlovac (samostalni izvršitelj) | 2 |
| 7.3.2.2. Odjel – područna jedinica Varaždin | 1 |
| Ispostava Varaždin (samostalni izvršitelj) | 4 |
| Ispostava Ludbreg (samostalni izvršitelj) | 1 |
| Ispostava Ivanec (samostalni izvršitelj) | 1 |
| Ispostava Čakovec (samostalni izvršitelj) | 5 |
| Ispostava Koprivnica (samostalni izvršitelj) | 4 |
| Ispostava Križevci (samostalni izvršitelj) | 2 |
| Ispostava Đurđevac (samostalni izvršitelj) | 1 |
| Ispostava Krapina (samostalni izvršitelj) | 2 |
| Ispostava Zlatar (samostalni izvršitelj) | 2 |
| 7.3.2.3. Odjel – područna jedinica Osijek | 1 |
| Ispostava Osijek (samostalni izvršitelj) | 5 |
| Ispostava Našice (samostalni izvršitelj) | 4 |
| Ispostava Donji Miholjac (samostalni izvršitelj) | 1 |
| Ispostava Valpovo (samostalni izvršitelj) | 1 |
| Ispostava Beli Manastir (samostalni izvršitelj) | 1 |
| Ispostava Đakovo (samostalni izvršitelj) | 3 |
| Ispostava Vukovar (samostalni izvršitelj) | 2 |
| Ispostava Vinkovci (samostalni izvršitelj) | 3 |
| Ispostava Županja (samostalni izvršitelj) | 1 |
| Ispostava Slavonski Brod (samostalni izvršitelj) | 4 |
| Ispostava Nova Gradiška (samostalni izvršitelj) | 1 |
| Ispostava Požega (samostalni izvršitelj) | 4 |
| Ispostava Pakrac (samostalni izvršitelj) | 1 |
| Ispostava Virovitica (samostalni izvršitelj) | 3 |
| Ispostava Slatina (samostalni izvršitelj) | 2 |
| 7.3.2.4. Odjel – područna jedinica Rijeka | 1 |
| Ispostava Rijeka (samostalni izvršitelj) | 3 |
| Ispostava Delnice (samostalni izvršitelj) | 1 |
| Ispostava Crikvenica (samostalni izvršitelj) | 1 |
| Ispostava Pazin (samostalni izvršitelj) | 2 |
| Ispostava Pula (samostalni izvršitelj) | 2 |
| Ispostava Poreč (samostalni izvršitelj) | 3 |
| Ispostava Umag (samostalni izvršitelj) | 1 |
| Ispostava Gospić (samostalni izvršitelj) | 2 |
| Ispostava Pag (samostalni izvršitelj) | 1 |
| 7.3.2.5. Odjel – područna jedinica Split | 1 |
| Ispostava Split (samostalni izvršitelj) | 4 |
| Ispostava Sinj (samostalni izvršitelj) | 1 |
| Ispostava Imotski (samostalni izvršitelj) | 1 |
| Ispostava Šibenik (samostalni izvršitelj) | 3 |
| Ispostava Zadar (samostalni izvršitelj) | 5 |
| Ispostava Metković (samostalni izvršitelj) | 1 |
| Ispostava Ploče (samostalni izvršitelj) | 3 |
| Ispostava Dubrovnik (samostalni izvršitelj) | 1 |
| Ispostava Korčula (samostalni izvršitelj) | 1 |
| UKUPNO | 230 |
| 8. UPRAVA ZA UPRAVLJANJE EU FONDOM ZA RURALNI RAZVOJ, EU I MEĐUNARODNU SURADNJU |  |
| Neposredno u Upravi | 1 |
| 8.1. Sektor za upravljanje EU fondom za ruralni razvoj | 1 |
| 8.1.1. Služba za razvoj ruralnih područja | 1 |
| 8.1.1.1. Odjel za lokalne inicijative i razvoj ruralnih područja | 5 |
| 8.1.1.2. Odjel za povećanje konkurentnosti | 5 |
| 8.1.1.3. Odjel za upravljanje resursima | 5 |
| 8.1.2. Služba za programiranje, praćenje, evaluaciju i promidžbu EU programa ruralnog razvoja | 1 |
| 8.1.2.1. Odjel za programiranje, praćenje i procjenu EU programa za ruralni razvoj | 5 |
| 8.1.2.2. Odjel za promidžbu EU programa za ruralni razvoj i tehničku pomoć | 5 |
| 8.1.3. Služba za financijsko upravljanje i kontrolu provedbe programa ruralnog razvoja | 1 |
| 8.1.3.1. Odjel za financijsko upravljanje programom ruralnog razvoja | 5 |
| 8.1.3.2. Odjel za kontrolu provedbe programa ruralnog razvoja | 5 |
| 8.2. Sektor za EU poslove i međunarodnu suradnju | 1 |
| 8.2.1. Služba za međunarodnu suradnju | 1 |
| 8.2.1.1. Odjel za međunarodne trgovinske odnose | 4 |
| 8.2.1.2. Odjel za međunarodnu suradnju | 5 |
| 8.2.2. Služba za EU poslove | 1 |
| 8.2.2.1. Odjel za EU koordinaciju | 5 |
| 8.2.2.2. Odjel za EU i međunarodne programe | 8 |
| UKUPNO | 65 |
| 9. UPRAVA KVALITETE HRANE I FITOSANITARNE POLITIKE |  |
| Neposredno u Upravi | 1 |
| 9.1. Sektor za označavanje i kvalitetu hrane | 1 |
| Neposredno u Sektoru | 1 |
| 9.1.1. Služba za označavanje i temeljne zahtjeve kvalitete hrane | 1 |
| 9.1.1.1. Odjel za opće označavanje hrane | 5 |
| 9.1.1.2. Odjel za temeljne zahtjeve kvalitete hrane | 4 |
| 9.1.2. Služba za posebne oznake i promidžbu kvalitete hrane | 1 |
| Neposredno u Službi | 1 |
| 9.1.2.1. Odjel za posebne oznake kvalitete hrane | 5 |
| 9.1.2.2. Odjel za promidžbu kvalitete poljoprivrednih i prehrambenih proizvoda | 3 |
| 9.2. Sektor fitosanitarne politike | 1 |
| Neposredno u Sektoru | 2 |
| 9.2.1. Služba za biljno zdravstvo | 1 |
| 9.2.1.1. Odjel zdravstvene zaštite bilja | 4 |
| 9.2.1.2. Odjel za sorte i poljoprivredni reprodukcijski materijal | 5 |
| 9.2.2. Služba za sredstva za zaštitu bilja | 1 |
| 9.2.2.1. Odjel za sredstva za zaštitu bilja | 5 |
| 9.2.2.2. Odjel za održivu uporabu pesticida | 5 |
| 9.3. Sektor fitosanitarne inspekcije | 1 |
| 9.3.1. Služba fitosanitarne inspekcije | 1 |
| Neposredno u Službi | 5 |
| 9.3.2. Služba fitosanitarne inspekcije u područnim jedinicama | 1 |
| 9.3.2.1. Odjel – područna jedinica fitosanitarne inspekcije Zagreb | 1 |
| Ispostava Zagreb (samostalni izvršitelj) | 5 |
| Ispostava Krapina (samostalni izvršitelj) | 2 |
| Ispostava Stara Gradiška (samostalni izvršitelj) | 2 |
| 9.3.2.2. Odjel – područna jedinica fitosanitarne inspekcije Varaždin | 1 |
| Ispostava Varaždin (samostalni izvršitelj) | 4 |
| Ispostava Koprivnica (samostalni izvršitelj) | 2 |
| Ispostava Virovitica (samostalni izvršitelj) | 2 |
| 9.3.2.3. Odjel – područna jedinica fitosanitarne inspekcije Osijek | 1 |
| Ispostava Osijek (samostalni izvršitelj) | 3 |
| Ispostava Bajakovo (samostalni izvršitelj) | 5 |
| Ispostava Beli Manastir (samostalni izvršitelj) | 2 |
| Ispostava Vukovar (samostalni izvršitelj) | 2 |
| Ispostava Županja (samostalni izvršitelj) | 2 |
| 9.3.2.4. Odjel – područna jedinica fitosanitarne inspekcije Rijeka | 1 |
| Ispostava Rijeka (samostalni izvršitelj) | 3 |
| Ispostava Poreč (samostalni izvršitelj) | 2 |
| 9.3.2.5. Odjel – područna jedinica fitosanitarne inspekcije Split | 1 |
| Ispostava Split (samostalni izvršitelj) | 2 |
| Ispostava Nova Sela (samostalni izvršitelj) | 3 |
| Ispostava Ploče (samostalni izvršitelj) | 1 |
| Ispostava Karasovići (samostalni izvršitelj) | 1 |
| Ispostava Zadar (samostalni izvršitelj) | 3 |
| UKUPNO | 106 |
| 10. UPRAVA ZA VETERINARSTVO I SIGURNOST HRANE |  |
| Neposredno u Upravi | 1 |
| 10.1. Sektor za upravne, europske i financijske poslove | 1 |
| Neposredno u Sektoru | 1 |
| 10.1.1. Služba za upravne i europske poslove | 1 |
| 10.1.1.1. Odjel za upravne poslove | 3 |
| 10.1.1.2. Odjel za europske poslove | 3 |
| 10.1.2. Služba za troškove u veterinarstvu i financiranje službenih kontrola | 1 |
| 10.1.2.1. Odjel za troškove u veterinarstvu | 4 |
| 10.1.2.2. Odjel za financiranje službenih kontrola | 4 |
| 10.2. Sektor za zaštitu zdravlja životinja | 1 |
| Neposredno u Sektoru | 1 |
| 10.2.1. Služba za veterinarsku epidemiologiju | 1 |
| 10.2.1.1. Odjel za analizu podataka, izvješćivanje, krizno planiranje i procjenu rizika | 6 |
| 10.2.1.2. Odjel za programiranje, zoonoze i antimikrobnu rezistenciju | 7 |
| 10.2.2. Služba za organizaciju provedbe veterinarske djelatnosti | 1 |
| 10.2.2.1. Odjel za zaštitu životinja | 4 |
| 10.2.2.2. Odjel za organizaciju veterinarske službe, označavanje životinja i SVIS (Središnji veterinarski informacijski sustav) | 7 |
| 10.3. Sektor veterinarskog javnog zdravstva i sigurnosti hrane | 1 |
| Neposredno u Sektoru | 1 |
| 10.3.1. Služba za sigurnost hrane | 1 |
| 10.3.1.1. Odjel za opće principe sigurnosti hrane | 3 |
| 10.3.1.2. Odjel za sigurnost hrane životinjskog podrijetla | 4 |
| 10.3.1.3. Odjel za registraciju i odobravanje objekata u poslovanju s hranom životinjskog podrijetla | 4 |
| 10.3.1.4. Odjel za upravljanje incidentima i sustavom brzog uzbunjivanja za hranu i hranu za životinje | 3 |
| 10.3.2. Služba za veterinarsko-medicinske proizvode, hranu za životinje i nusproizvode životinjskog podrijetla | 1 |
| 10.3.2.1. Odjel za veterinarsko-medicinske proizvode i monitoring rezidua | 6 |
| 10.3.2.2. Odjel za hranu za životinje, nusproizvode životinjskog podrijetla i zaštitu okoliša | 5 |
| 10.4. Sektor veterinarske inspekcije | 1 |
| Neposredno u Sektoru | 1 |
| 10.4.1. Služba veterinarske inspekcije | 1 |
| Neposredno u Službi | 1 |
| 10.4.1.1. Odjel – veterinarski ured Bjelovar | 1 |
| Neposredno u Odjelu | 1 |
| Ispostava Bjelovar (samostalni izvršitelj) | 6 |
| Ispostava Daruvar (samostalni izvršitelj) | 3 |
| Ispostava Čazma (samostalni izvršitelj) | 3 |
| Ispostava Grubišno Polje (samostalni izvršitelj) | 2 |
| Ispostava Garešnica (samostalni izvršitelj) | 2 |
| 10.4.1.2. Odjel – veterinarski ured Osijek | 1 |
| Neposredno u Odjelu | 1 |
| Ispostava Osijek (samostalni izvršitelj) | 6 |
| Ispostava Donji Miholjac (samostalni izvršitelj) | 2 |
| Ispostava Beli Manastir (samostalni izvršitelj) | 3 |
| Ispostava Đakovo (samostalni izvršitelj) | 3 |
| Ispostava Našice (samostalni izvršitelj) | 2 |
| Ispostava Valpovo (samostalni izvršitelj) | 4 |
| Ispostava Vukovar (samostalni izvršitelj) | 2 |
| Ispostava Vinkovci (samostalni izvršitelj) | 4 |
| Ispostava Županja (samostalni izvršitelj) | 3 |
| 10.4.1.3. Odjel – veterinarski ured Rijeka | 1 |
| Neposredno u Odjelu | 1 |
| Ispostava Rijeka (samostalni izvršitelj) | 6 |
| Ispostava Pula (samostalni izvršitelj) | 5 |
| Ispostava Labin (samostalni izvršitelj) | 2 |
| Ispostava Pazin (samostalni izvršitelj) | 1 |
| Ispostava Poreč (samostalni izvršitelj) | 3 |
| Ispostava Rovinj (samostalni izvršitelj) | 1 |
| Ispostava Gospić (samostalni izvršitelj) | 3 |
| Ispostava Krk (samostalni izvršitelj) | 1 |
| 10.4.1.4. Odjel – veterinarski ured Požega | 1 |
| Ispostava Slavonski Brod (samostalni izvršitelj) | 4 |
| Ispostava Nova Gradiška (samostalni izvršitelj) | 2 |
| Ispostava Požega (samostalni izvršitelj) | 3 |
| Ispostava Pakrac (samostalni izvršitelj) | 1 |
| Ispostava Virovitica (samostalni izvršitelj) | 3 |
| Ispostava Slatina (samostalni izvršitelj) | 2 |
| Ispostava Orahovica (samostalni izvršitelj) | 2 |
| 10.4.1.5. Odjel – veterinarski ured Split | 1 |
| Neposredno u Odjelu | 1 |
| Ispostava Split (samostalni izvršitelj) | 9 |
| Ispostava Imotski (samostalni izvršitelj) | 3 |
| Ispostava Sinj (samostalni izvršitelj) | 4 |
| 10.4.1.6. Odjel – veterinarski ured Šibenik | 1 |
| Ispostava Šibenik (samostalni izvršitelj) | 4 |
| Ispostava Drniš (samostalni izvršitelj) | 4 |
| Ispostava Zadar (samostalni izvršitelj) | 5 |
| Ispostava Biograd na Moru (samostalni izvršitelj) | 4 |
| Ispostava Pag (samostalni izvršitelj) | 2 |
| 10.4.1.7. Odjel – veterinarski ured Varaždin | 1 |
| Neposredno u Odjelu | 1 |
| Ispostava Varaždin (samostalni izvršitelj) | 7 |
| Ispostava Ivanec (samostalni izvršitelj) | 2 |
| Ispostava Krapina (samostalni izvršitelj) | 3 |
| Ispostava Donja Stubica (samostalni izvršitelj) | 3 |
| Ispostava Zlatar (samostalni izvršitelj) | 2 |
| Ispostava Čakovec (samostalni izvršitelj) | 5 |
| 10.4.1.8. Odjel – veterinarski ured Zagreb – Zapad | 1 |
| Ispostava Samobor (samostalni izvršitelj) | 4 |
| Ispostava Zaprešić (samostalni izvršitelj) | 3 |
| Ispostava Jastrebarsko (samostalni izvršitelj) | 5 |
| Ispostava Karlovac (samostalni izvršitelj) | 4 |
| Ispostava Duga Resa (samostalni izvršitelj) | 2 |
| Ispostava Ogulin (samostalni izvršitelj) | 2 |
| 10.4.1.9. Odjel – veterinarski ured Zagreb – Istok | 1 |
| Ispostava Velika Gorica (samostalni izvršitelj) | 3 |
| Ispostava Dugo Selo (samostalni izvršitelj) | 3 |
| Ispostava Ivanić-Grad (samostalni izvršitelj) | 2 |
| Ispostava Vrbovec (samostalni izvršitelj) | 4 |
| Ispostava Sveti Ivan Zelina (samostalni izvršitelj) | 4 |
| 10.4.1.10. Odjel – veterinarski ured Glina | 1 |
| Ispostava Sisak (samostalni izvršitelj) | 3 |
| Ispostava Glina (samostalni izvršitelj) | 3 |
| Ispostava Kutina (samostalni izvršitelj) | 2 |
| Ispostava Novska (samostalni izvršitelj) | 2 |
| Ispostava Petrinja (samostalni izvršitelj) | 3 |
| 10.4.1.11. Odjel – veterinarski ured Grada Zagreba | 1 |
| Neposredno u odjelu | 1 |
| (samostalni izvršitelj) | 17 |
| UKUPNO u Odjelu – veterinarski ured Grada Zagreba | 19 |
| 10.4.1.12. Odjel – veterinarski ured Dubrovnik | 1 |
| Ispostava Dubrovnik (samostalni izvršitelj) | 3 |
| Ispostava Korčula (samostalni izvršitelj) | 1 |
| Ispostava Metković (samostalni izvršitelj) | 3 |
| 10.4.1.13. Odjel – veterinarski ured Koprivnica | 1 |
| Ispostava Križevci (samostalni izvršitelj) | 3 |
| Ispostava Koprivnica (samostalni izvršitelj) | 4 |
| Ispostava Đurđevac (samostalni izvršitelj) | 2 |
| 10.4.1.14. Odjel mobilnih jedinica za kontrolu dobrobiti životinja u prometu | 4 |
| 10.4.2. Služba granične veterinarske inspekcije i međunarodnog prometa | 1 |
| Neposredno u Službi | 1 |
| 10.4.2.1. Odjel granična veterinarska postaja Zračna luka Zagreb | 5 |
| 10.4.2.2. Odjel granična veterinarska postaja luka Rijeka | 5 |
| 10.4.2.3. Odjel granična veterinarska postaja luka Ploče | 4 |
| 10.4.2.4. Odjel granična veterinarska postaja Karasovići | 3 |
| 10.4.2.5. Odjel granična veterinarska postaja Nova Sela | 3 |
| 10.4.2.6. Odjel granična veterinarska postaja Stara Gradiška | 5 |
| 10.4.2.7. Odjel granična veterinarska postaja Bajakovo | 6 |
| 10.4.2.8. Odjel za međunarodni promet | 3 |
| 10.4.3. Služba za planiranje i veterinarske inspekcije | 1 |
| 10.4.3.1. Odjel za planiranje i koordinaciju službenih kontrola | 3 |
| 10.4.3.2. Odjel veterinarske inspekcije | 12 |
| UKUPNO | 378 |
| 11. UPRAVA ŠUMARSTVA, LOVSTVA I DRVNE INDUSTRIJE |  |
| Neposredno u Upravi | 1 |
| 11.1. Sektor šumarstva | 1 |
| 11.1.1. Služba za održivo gospodarenje šumama | 1 |
| 11.1.1.1. Odjel za gospodarenje i uređivanje šuma | 8 |
| 11.1.1.2. Odjel za upravljanje šumama | 7 |
| 11.1.1.3. Odjel za pravne poslove u šumarstvu | 4 |
| 11.1.2. Služba za razvoj i unaprjeđenje šumarstva | 1 |
| 11.1.2.1. Odjel za šumarske politike i strategije | 4 |
| 11.1.2.2. Odjel za međunarodne obveze u šumarstvu | 4 |
| 11.1.2.3. Odjel za zaštitu šuma i genetskih resursa | 4 |
| 11.2. Sektor lovstva | 1 |
| 11.2.1. Služba za upravljanje lovištima i divljači | 6 |
| 11.2.2. Služba za praćenje i razvoj lovstva | 5 |
| 11.3. Sektor inspekcija u šumarstvu i lovstvu | 1 |
| 11.3.1. Služba inspekcija u šumarstvu i lovstvu | 1 |
| 11.3.1.1. Odjel državne šumarske inspekcije | 6 |
| 11.3.1.2. Odjel državne lovne inspekcije | 5 |
| 11.3.2. Služba inspekcija u područnim jedinicama | 1 |
| 11.3.2.1. Odjel – područna jedinica Zagreb | 1 |
| Ispostava Zagreb (samostalni izvršitelj) | 3 |
| Ispostava Karlovac (samostalni izvršitelj) | 1 |
| Ispostava Bjelovar (samostalni izvršitelj) | 1 |
| Ispostava Sisak (samostalni izvršitelj) | 1 |
| Ispostava Kutina (samostalni izvršitelj) | 1 |
| Ispostava Daruvar (samostalni izvršitelj) | 1 |
| Ispostava Jastrebarsko (samostalni izvršitelj) | 1 |
| 11.3.2.2. Odjel – područna jedinica Varaždin | 1 |
| Ispostava Čakovec (samostalni izvršitelj) | 1 |
| Ispostava Križevci (samostalni izvršitelj) | 1 |
| Ispostava Krapina (samostalni izvršitelj) | 2 |
| Ispostava Koprivnica (samostalni izvršitelj) | 1 |
| 11.3.2.3. Odjel – područna jedinica Osijek | 1 |
| Ispostava Osijek (samostalni izvršitelj) | 1 |
| Ispostava Našice (samostalni izvršitelj) | 1 |
| Ispostava Vinkovci (samostalni izvršitelj) | 2 |
| Ispostava Županja (samostalni izvršitelj) | 1 |
| Ispostava Slavonski Brod (samostalni izvršitelj) | 1 |
| Ispostava Požega (samostalni izvršitelj) | 1 |
| Ispostava Virovitica (samostalni izvršitelj) | 1 |
| Ispostava Đakovo (samostalni izvršitelj) | 1 |
| 11.3.2.4. Odjel – područna jedinica Rijeka | 1 |
| Ispostava Rijeka (samostalni izvršitelj) | 1 |
| Ispostava Buzet (samostalni izvršitelj) | 1 |
| Ispostava Rovinj (samostalni izvršitelj) | 1 |
| Ispostava Gospić (samostalni izvršitelj) | 1 |
| Ispostava Delnice (samostalni izvršitelj) | 1 |
| 11.3.2.5. Odjel – područna jedinica Split | 1 |
| Ispostava Split (samostalni izvršitelj) | 1 |
| Ispostava Sinj (samostalni izvršitelj) | 1 |
| Ispostava Zadar (samostalni izvršitelj) | 2 |
| Ispostava Makarska (samostalni izvršitelj) | 1 |
| 11.4. Sektor drvne industrije | 1 |
| 11.4.1. Služba primarne prerade drva | 8 |
| 11.4.2. Služba finalne prerade drva | 6 |
| UKUPNO | 114 |
| 12. UPRAVA VODNOGA GOSPODARSTVA |  |
| Neposredno u Upravi | 1 |
| 12.1. Sektor voda, vodnog dobra, vodne politike i međunarodne suradnje | 1 |
| 12.1.1. Služba zaštite od štetnog djelovanja voda, vodnog dobra, navodnjavanja i melioracijske odvodnje | 1 |
| 12.1.1.1. Odjel vodnog dobra | 4 |
| 12.1.1.2. Odjel zaštite od štetnog djelovanja voda | 4 |
| 12.1.1.3. Odjel navodnjavanja i melioracijske odvodnje | 4 |
| 12.1.2. Služba zaštite i korištenja voda | 1 |
| 12.1.2.1. Odjel zaštite voda | 4 |
| 12.1.2.2. Odjel korištenja voda | 4 |
| 12.1.3. Služba vodne politike i međunarodne suradnje | 1 |
| 12.1.3.1. Odjel vodne politike | 4 |
| 12.1.3.2. Odjel međunarodne suradnje | 4 |
| 12.1.3.3. Odjel za poslove EU | 4 |
| 12.2. Sektor državne vodopravne inspekcije, upravnog nadzora i žalbenog postupka | 1 |
| 12.2.1. Služba državne vodopravne inspekcije | 1 |
| 12.2.1.1. Odjel za Savu – područna jedinica Zagreb | 1 |
| Ispostava Zagreb (samostalni izvršitelj) | 6 |
| Ispostava Karlovac (samostalni izvršitelj) | 1 |
| Ispostava Krapina (samostalni izvršitelj) | 1 |
| Ispostava Zlatar (samostalni izvršitelj) | 1 |
| Ispostava Bjelovar (samostalni izvršitelj) | 1 |
| Ispostava Sisak (samostalni izvršitelj) | 1 |
| Ispostava Nova Gradiška (samostalni izvršitelj) | 1 |
| Ispostava Požega (samostalni izvršitelj) | 1 |
| Ispostava Slavonski Brod (samostalni izvršitelj) | 1 |
| Ispostava Županja (samostalni izvršitelj) | 1 |
| 12.2.1.2. Odjel za Dunav, Dravu i Muru – područna jedinica Osijek | 1 |
| Ispostava Osijek (samostalni izvršitelj) | 2 |
| Ispostava Vinkovci (samostalni izvršitelj) | 1 |
| Ispostava Našice (samostalni izvršitelj) | 1 |
| Ispostava Slatina (samostalni izvršitelj) | 1 |
| Ispostava Virovitica (samostalni izvršitelj) | 1 |
| Ispostava Đurđevac (samostalni izvršitelj) | 1 |
| Ispostava Varaždin (samostalni izvršitelj) | 2 |
| Ispostava Čakovec (samostalni izvršitelj) | 1 |
| 12.2.1.3. Odjel za slivove južnog Jadrana – područna jedinica Split | 1 |
| Ispostava Split (samostalni izvršitelj) | 2 |
| Ispostava Metković (samostalni izvršitelj) | 2 |
| Ispostava Dubrovnik (samostalni izvršitelj) | 1 |
| Ispostava Zadar (samostalni izvršitelj) | 2 |
| 12.2.1.4. Odjel za slivove sjevernog Jadrana – područna jedinica Rijeka | 1 |
| Ispostava Rijeka (samostalni izvršitelj) | 3 |
| Ispostava Pula (samostalni izvršitelj) | 1 |
| Ispostava Gospić (samostalni izvršitelj) | 1 |
| 12.2.2. Služba upravnog nadzora i žalbenog postupka | 1 |
| 12.2.2.1. Odjel upravnog nadzora i žalbenog postupka | 6 |
| 12.2.2.2. Odjel kontrole naknada za koncesije, vodnih naknada i ulaganja | 5 |
| 12.3. Sektor međunarodnih projekata | 1 |
| 12.3.1. Služba za pripremu međunarodnih projekata | 1 |
| 12.3.1.1. Odjel za programiranje | 5 |
| 12.3.1.2. Odjel za odobravanje projekata | 5 |
| 12.3.2. Služba za provedbu međunarodnih projekata | 1 |
| 12.3.2.1. Odjel za financijsko praćenje projekata | 5 |
| 12.3.2.2. Odjel za nadzor provedbe projekata | 5 |
| 12.4. Sektor djelatnosti javne vodoopskrbe i odvodnje | 1 |
| 12.4.1. Služba djelatnosti javne vodoopskrbe | 5 |
| 12.4.2. Služba djelatnosti javne odvodnje | 5 |
| UKUPNO | 126 |
| 13. UPRAVA RIBARSTVA |  |
| Neposredno u Upravi | 1 |
| 13.1. Sektor za Ribarski monitoring centar, upravljanje flotom i prikupljanje podataka | 1 |
| 13.1.1. Služba za ribarsku statistiku i upravljanje flotom – Područna jedinica Šibenik | 2 |
| Ispostava Pula (samostalni izvršitelj) | 1 |
| Ispostava Rijeka (samostalni izvršitelj) | 1 |
| Ispostava Zadar (samostalni izvršitelj) | 1 |
| Ispostava Split (samostalni izvršitelj) | 3 |
| Ispostava Dubrovnik (samostalni izvršitelj) | 1 |
| 13.1.2. Služba za Ribarski monitoring centar i program prikupljanja podataka | 1 |
| 13.1.2.1 Odjel za Ribarski monitoring centar | 6 |
| 13.1.2.2. Odjel za program prikupljanja podataka | 4 |
| 13.2. Sektor za upravljanje resursima i akvakulturu | 1 |
| 13.2.1. Služba za akvakulturu – Područna jedinica Zadar | 2 |
| Ispostava Zagreb (samostalni izvršitelj) | 2 |
| Ispostava Split (samostalni izvršitelj) | 2 |
| 13.2.2. Služba za upravljanje ribolovom | 1 |
| 13.2.2.1. Odjel za morski ribolov – Područna jedinica Šibenik | 3 |
| Ispostava Zagreb (samostalni izvršitelj) | 1 |
| Ispostava Pula (samostalni izvršitelj) | 1 |
| Ispostava Rijeka (samostalni izvršitelj) | 2 |
| Ispostava Senj (samostalni izvršitelj) | 1 |
| Ispostava Zadar (samostalni izvršitelj) | 2 |
| Ispostava Split (samostalni izvršitelj) | 3 |
| Ispostava Dubrovnik (samostalni izvršitelj) | 2 |
| 13.2.2.2. Odjel za slatkovodni ribolov | 3 |
| 13.3. Sektor za upravljanje EU fondovima u ribarstvu | 1 |
| 13.3.1. Služba za programiranje i koordinaciju EU fondova u ribarstvu | 11 |
| 13.3.2. Služba za praćenje i procjenu provedbe EU fondova u ribarstvu, uređenje tržišta i državnu potporu u ribarstvu | 1 |
| 13.3.2.1. Odjel za praćenje i procjenu provedbe EU fondova u ribarstvu | 5 |
| 13.3.2.2. Odjel za uređenje tržišta i državnu potporu u ribarstvu | 3 |
| Područna jedinica Split (samostalni izvršitelj) | 1 |
| Područna jedinica Zadar (samostalni izvršitelj) | 1 |
| 13.4. Sektor ribarske inspekcije | 1 |
| 13.4.1. Služba kontrole ribarstva – sjever | 1 |
| 13.4.1.1. Odjel za kontrolu ribarstva – Područna jedinica Čakovec | 2 |
| Ispostava Zagreb (samostalni izvršitelj) | 3 |
| Ispostava Osijek (samostalni izvršitelj) | 1 |
| Ispostava Koprivnica (samostalni izvršitelj) | 1 |
| Ispostava Slavonski Brod (samostalni izvršitelj) | 1 |
| Ispostava Vukovar (samostalni izvršitelj) | 1 |
| Ispostava Vinkovci (samostalni izvršitelj) | 1 |
| 13.4.1.2. Odjel za kontrolu ribarstva – Područna jedinica Pula | 5 |
| Ispostava Rijeka (samostalni izvršitelj) | 3 |
| Ispostava Novalja (samostalni izvršitelj) | 1 |
| Ispostava Mali Lošinj (samostalni izvršitelj) | 1 |
| 13.4.2. Služba kontrole ribarstva – jug – Područna jedinica Split | 1 |
| 13.4.2.1. Odjel za kontrolu ribarstva | 7 |
| Ispostava Vis (samostalni izvršitelj) | 3 |
| Ispostava Ploče (samostalni izvršitelj) | 1 |
| Ispostava Dubrovnik (samostalni izvršitelj) | 2 |
| 13.4.2.2. Odjel za kontrolu ribarstva – Ispostava Zadar | 4 |
| 13.4.2.3. Ispostava Šibenik (samostalni izvršitelj) | 4 |
| UKUPNO | **115** |
| Ukupan broj državnih službenika i namještenika u Ministarstvu poljoprivrede | **1286** |

50 23.04.2014 Uredba o izmjenama i dopunama Uredbe o unutarnjem ustrojstvu Ministarstva poljoprivrede

Uredba, NN 50/2014-955
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)